Kusjuures olen ise ka seda meelt, et suvalistel kuuridel ei peaks OSMis aadressi küljes olema. Enda uuenduste puhul olen lähtunud sellest, et olemasolevate hoonete aadressid võiksid olla ajakohased ning seetõttu uuendatakse automaatselt kõiki poolikuid/vigaseid aadresse, olenemata unikaalaadressi nõudest. Aga kui hoonel pole ei unikaalaadressi nõuet ega ka aadressi silte küljes, siis neid ei uuendata. ETAK kood - see võib aja jooksul muutuda ning seetõttu uuendatakse seda koodi koos aadressitega. Kui väga vaja, saaks seda loogikat muidugi muuta. ETAK kood üksi väga suurt lisandväärtust ei lisa, seega minu poolest võid küll "suvalistelt" hoonetelt kõik addr:* sildid ja ETAK koodid eemaldada. Võimalusel koos source:addr sildiga. Kui sul on aga ettepanekuid suuremateks/massilisteks muudatuseks, siis kuulaks neid hea meelega. Samas mulle endale tundub, et kõikidelt hoonetelt automaatselt aadressite eemaldamine pole ka kõige parem mõte, kui unikaalaadressi nõue hoonel puudub.